Hapag-Lloyd Kreuzfahrten

D'Hapag-Lloyd Kreuzfahrten GmbH gehéiert zum Hapag Lloyd-Konzern zu Hamburg a bitt mat hirer Flott, déi aus véier Schëffer besteet, Croisièren duerch d'ganz Welt un. Dat bekanntst Schëff vun hirer Flott ass d'MS Europa.

Flott
MS Europa
D'MS Europa ass d'Flaggschëff vun Hapag-Lloyd Kreuzfahrten. D'Europa déi 1999 an Déngscht geholl gouf ass schonn dat sechst Schëff, dat deen Numm dréit. Am Berlitz Cruise Guide huet d'MS Europa an de Joren 2001 - 2007 als eenzegt Schëff (ausser den zwee SeaDream-Schëffer, SeaDream I a SeaDream II), d'Bewäertung 5-Stären-plus mat der exzeptioneller Mentioun utterly exclusiv (aussergewéinlech exklusiv) kritt. D'Schëff huet Plaz fir ronn 400 Passagéier.

 Kuckt den Haaptartikel MS Europa

MS Hanseatic

Mat der MS Hanseatic als Expeditiounsschëff offréiert Hapag-Lloyd Kreuzfahrten Croisièrë fir 184 Passagéier, ënner anerem Kräizfahrten no Géigenden, déi wäit ewech leien, wéi d'Arktis oder d'Antarktis. Si ass dat eenzegt Expeditiounsschëff mat 5-Stäre vun der Welt, a gouf präisgekréint fir hir Sécherheet.

MS Bremen
D'MS Bremen ass wéi d'Hanseatic en Expeditiounsschëff, och an der Sécherheetsklass Höchste Eisklasse. Si huet Plaz fir 164 Passagéier an huet 4 Stären am Berlitz Cruise Guide.

MS Columbus
D'MS Columbus ass zwar méi kleng wéi d'Europa, kann awer wéi si 420 Passagéier ophuelen. Et ass en 3-Stäre-Schëff (nom Berlitz Guide). 
 Literatur 
 Ward, Douglas: Berlitz Complete Guide to Cruising & Cruise Ships 2006, ISBN 981-246-739-4

Kuckt och
 Schëff
 Lëscht vu Croisièresschëffer
 Lëscht vu Reedereie mat Croisièresschëffer

 Um Spaweck 
 Offiziell Säit vun Hapag Lloyd Kreuzfahrten
 Bewäertung vu Croisièresschëffer

Kategorie:Reedereien